Beszélgetés az auráról
Beszélgetés az auráról, tulajdonságairól, a benne rejlő lehetőségekről
Természetesen a perspektívákat csakis az aura rejtheti!
"Az aurát elemezve, egy magnetikus teret képzelj el, amely mind pillanatnyi, mind pedig állandó terjedelmében fokozottan befolyásolja a személyt. Az állandó szerkezet, másfél-három hónapos gyakorisággal keveset, míg a pillanatnyi aurakép akár ezred-másodpercenként is rengeteget változhat. Ezt most nehéz lehet megérteni, de ha arra gondolsz, hogy állandóan változik az ember hangulata egy szélsőséges skálán, akkor már érthetőbbé válhat. Tehát, ha valaki dühös, majd ezt követően fokozatosan csillapodik az érzelmi mozgatottsága, azaz lenyugszik, akkor az aura folyamatosan változik a mély vörös színből, az - egy kicsit - zöldesebb árnyalatú világos színbe. Az általános kép pedig azt jelenti, hogy főbb vonalaiban leolvasható az aurából a személyiséged, a tulajdonságaid, a habitusod és még rengeteg személyes információ.
B.Á.: Mindezt, a tapasztalataid szerint, hogyan fogadják az emberek? Hogy ennyi mindenre van rálátásod velük kapcsolatosan?
Sokan először megijednek, mondván, hogy a legféltettebb titkaikat is kiolvasom az aurájukból. Azért ezzel ellentétben, én megmaradnék a racionális korlátokon belül. Ugyanis létezik egy határ, ameddig láthatók az ember mozzanatai, és van, ami abszolút tabu kategória. Tehát, ha valaki kér tőlem egy elemzést, bizonyos végletekig vagyok képes kielemezni az auráját. Ha Ő rábök egy bizonyos témára, amiben tanácsot kér, és annak mezsgyéjén az elemzés során rábukkanok a tabura, akkor azt ígyis-úgyis meg kell vele osztanom, ha valóban változást szeretnénk elérni.
B. Á.: Hogyan kell ezt elképzelni? Alapvetően rengeteg színe létezik az aurának. Hogyan tettél szert arra a tudásra, hogy bizonyos színeknek jelentést tulajdoníts?
Amikor látsz egy emberi aurát, és közvetlen közelében tartózkodsz még tán érezni is lehet, hogy nagyjából mi zajlik le benne. Erre azért nehéz választ adni, mert bizonyos része annak, amit én tudok, nem annyira hétköznapi, hogy másokkal ezt meg lehessen beszélni. Sok olyan ember keresett már föl, akik valamilyen képességgel rendelkeznek, de még nem találkoztam olyan emberrel, aki értette volna azt, amiről én beszélek és amilyen összefüggésben én beszélek arról a valamiről, az számára teljesen ismeretlen. Azt mondanám, hogy a legegyszerűbben úgy lehet idáig eljutni, hogy folyamatos önkontrollt kell végezni, visszaigazolásokat szemmel követni. Ha már csak arról beszélünk, hogy körülbelül háromméteres átmérőjével és milliárdnyi színárnyalatával, az aura, olyan finom frekvenciájú rezgéseket generál, amelyek képesek befolyásolni és irányítani az emberi hétköznapokat, akkor sokáig senki sem teketóriázik azon, hogy hozzá kezdjen-e kinevelni magában, a maga sajátos fenhatóságú erőit. Én, egy abszolút élethelyzetnek sem tudom köszönni azt amit tudok, ugyanis semmit nem tudok említeni, ami okozhatta ezeket a képességeket.
B.Á.: Mi számít a te értelmezésedben olyan helyzetnek vagy esetnek, amikor indokoltnak véled a közbeavatkozást?
Az aura esetében minden megmutatkozik. Van, hogy egyes esetekben az idejekorán fellépő auratikus elváltozások olyan státuszban vannak, hogy még fizikális tüneteket nem okoznak, avagy nem torzítják meg a személyiséget, de olyan belső nyomást jelentenek, amik az ember hangulatát veszélyeztetik. Ez természetesen a legegyszerűbb eset, de ugyan annyira nyomatékos problémát jelent, mint egy radikálisabb társa, például a testi degerenáció. Sajnos az sem kizárt, hogy testi tüneteket is okozhatnak az egyes energetikai degenerációk. Az aurának hét bázisszíne van (vörös, narancs, sárga, zöld, kék, ibolya, fehér), amely hét szín különböző energetikai központokban, azaz a csakrákban mutatkozik érintetlen állapotban, de könnyedén változó állagban. Az összes csakra egyúttal egy-egy belső elválasztású mirigyhez is kapcsolható. Minden egyes szín - a vörös színtől haladva - magasabb frekvenciájú energetikai rezgést jelent. Számszerűen kb. 250.000-es frekvenciatartománnyal számolhatsz minden egyes csakránál felfelé haladva. A fehér színhez érve a több mint másfél milliós frekvenciahatárt éri el az aura hét burkos szerkezete. Ennek megfelelően lehet levonni némi-nemű következtetést, hogy melyik szín mit takar az állandó auratikus mezőben, illetve auránk színe milyen csakrának a dominanciájához fűzhető, s hogy az a szín melyik rétegben is van elhelyezve.
VÖRÖS SZÍN - GYÖKÉR CSAKRA [MELLÉKVESÉK MIRIGYEI] - KARIZMATIKUS, RACIONÁLIS, MATERIÁLIS GONDOLKODÁSÚ, TÚLON-TÚL EMBERI LÁTÁSMÓDÚ, SAJÁT MAGÁRA KONCENTRÁLÓ SZEMÉLY
NARANCS - KERESZTCSONTI/SZAKRÁLIS/SZEX CSAKRA [IVARMIRIGYEK] - KONCENTRÁLT, LÉNYEGLÁTÓ, NEM CSAPATJÁTÉKOS, INKÁBB ÖNMEGVALÓSÍTÁSRA TÖREKVŐ (VEHEMENS) SZEMÉLYISÉG
SÁRGA - NAPFONAT/SOLAR PLEXUS/ÉLETERŐ CSAKRA [HASNYÁLMIRIGY] - FELDÚLT, ERŐT SUGÁRZÓ, LENDÜLETES, FOKOZOTTAN MOTIVÁLT, HIÁNYOS ÉS KAPKODÓ GONDOLKODÁSÚ, ÉLETERŐT SUGÁRZÓ SZEMÉLY
ZÖLD - SZÍV CSAKRA [CSECSEMŐMIRIGY] - ÉRZELMEK ÁLTAL KÖNNYEDEBBEN VEZÉRELT, ÖSSZPONTOSÍT AZ ÉRZELMI KÖRÜLMÉNYEKRE, HELYZETEK MÖGÖTTES INDÍTÉKÁT GYAKRAN KUTATÓ SZEMÉLY
KÉK - TOROK CSAKRA [PAJZSMIRIGY] - KOMMUNIKATÍV, KIFEJEZŐKÉSZSÉGÉBEN EREDMÉNYES, BESZÉDES, KÖZPONTI SZEREPET MAGÁNAK ÍTÉLŐ SZEMÉLY, ÖNÉRVÉNYESÍTÉST ELSŐDLEGES PRIORITÁSSAL KEZELI
IBOLYA-LILA - HARMADIKSZEM/HOMLOK CSAKRA [HIPOFÍZIS (AGYALAPIMIRIGY)] - INTELLEKTUÁLIS, FILOZÓFIKUS, MEDITATÍV TERVEZŐKÉSZSÉG, RENKÍVÜLI ELMÉLETI TUDÁSKÖR
FEHÉR - KORONA CSAKRA [TOBOZMIRIGY] - TRANSZCENDENS IRÁNYULTSÁG, SZELLEMI POTENCIALITÁS, EZOTERIKUS ÉRDEKELTSÉG - MOZGATOTTSÁG, TRAUMATIKUS MEGÉLÉSEK
Minden egyes szín - viszonylagosan, de - jelöl egy adott területet az aurában. (Azért viszonylagos, mivel több altulajdonsága, al ága létezik a magyarázatnak, ez különböző árnyalatokban és színkombinációkban, komponensekben mutatkozik.) Ez alatt azt értsd, hogy a vörös szín helyére nem férkőzik magasabb dinamikahatárból színkép, illetve, ugyanez fordítva is igaz. Az auráknak irányt adó (például a stresszre, örömre, koncentrációra és a többi auratikus elemre) töltöttsége létezik a polaritás szabályai szerint, tehát könnyedén növelhető a rezgése egy túl magas frekvenciával egy alacsonyabb aurarésznek (ekkor sokkal intenzívebbé válik egy folyamat), és lecsökkenthető a frekvencia tartománya egy dominánsabb aurarésznek, egy primitívebb frekvenciával (alantasabbá válik az adott folymat). Az említett szélsőséges energetikai esetekben roncsolódik az aura. Ezért elengedhetetlen, hogy aki kezeli az aurát, konyítson is hozzá egyet, s mást.
B.Á.: Tegyük félre azt a tényt, hogy testi nyavalyákra is jótékony hatást mérnek az általad megmozgatott energiák. Mire vagy még képes általuk?
Mint mondtam is neked az előbb, az aurában sok minden látszódik. Az aura mindazonáltal, hogy jellegzetes színkavalkádot mutat, meghatározza személyiségünket, hozzáállásunkat, adottságainkat, képességeinket - nem csak a misztikus képességekre kell gondolni - tükrözi, így könnyűszerrel lehet megnevezni egy személy számára azt, hogy az élet mely területein tudná eredményesen kamatoztatni tudása és rátermettsége egy részét, tehát választ kaphatunk a potencialitásainkkal kapcsolatosan feltett kérdéseinkre. Nevezhetjük egy szellemi perspektívának azt az irányt, melyet ilyenkor kapunk. Az ilyen értelemben vett irányt és tanácsot el kell fogadnunk ahhoz, hogy lényegesebb tetteket tudjunk annak irányába tenni, hogy az ezoterikus fejlődésünk avagy gyógyulásunk meg tudjon valósulni. Tehát azzal, hogy én elmondom az aurák jellemzőit, és esetleg választ is kapnak az emberek ez által önmagukkal kapcsolatban, még közel sincs vége, a feladatok sorának. Sőt! A java még csak most jön, hiszen rendszeres vizsgálatot, elemzéseket, kezeléseket kell végeznünk és törekednünk kell arra, hogy az ember, még véletlenül se kacérkodjon a gyógyulása ellenére azzal a gondolattal, hogy ő bármikor is beteg volt, illetve amennyiben a spirituális fejlődését helyezte piedesztálra, akkor túlzottan mohóvá sem válhat. Ne érts félre, nem arra a balgaságra gondolok, hogy az ember megüti a bokáját azért, mert sokat akar. Sehonnan nem fogja retorzió érni. A veszteséget olyan téren éli meg, hogy nem egy ideális, hanem egy teljesen túlkomplikált víziót idealizál. Az ehhez hasonló irreális vágyairól, még talán Ő maga is tudja, hogy a megvalósuláshoz túl abszurdak, de mégis önfejűen hajlamos értük küzdeni. S, az a folytonos csalódottság, a túlhajszoltság fogja az embert érzelmileg, a legszegényebbnek transzformálni. Az ilyen tyúkköröktől kell az embert megóvni. Biztonságossá kell tenni az ember előtt álló utat, ehhez szükséges egy megfelelő tanács. Ehhez segítem én minden találkozáskor hozzá, erre használom a képességemet. Ehhez viszont az embernek el kell tudni fogadni, hogy egy olyan dimenzióban látom meg őt, és benne a fantáziavilágát (esélyek, adottságok, képességek és potencialitások), ahol más erre nem képes - legalábbis a tapasztalatok és a visszajelzések erőteljesen ezt sugallják. Ilyen értelemben mindegy, hogy valaki azért keres fel engem, mert "beteg", avagy azért mert ezoterikus vágyait akarja kiélni - a rendszeresség, a tematikusság, a kitartás és a jó hangulat rendkívül fontos!"
(KIRÁLY TAMÁSSAL TÖRTÉNT BESZÉLGETÉSBŐL EGY RÉSZLET)
[ÉRDEKESSÉGKÉPPEN: 2009-ben megmérték Tamás auráját is, amely alkalommal, a Szemjon Kirlian féle aurafotós technika felmondta a szolgálatot, ugyanis a gép rendszerében - a mérést követően - váratlan hiba jelentkezett. A bioszenzor érzékelői által mért eredmények - főként a frekvenciák -, kb. 3-5 másodperces gyakorisággal váltakozni kezdtek. Nem a megszokott módon kezdtek felcserélődni a színek sem, a komplementer színek állandó cserélődését mutatta a monitor. Végül pedig, a fotó nyomtatása során a nyomtatógép funkciói közül is kimaradtak elemek, többek között lefelejtette a konkrét aurakép nyomtatását. Többszöri - szám szerint kilenc - mérést követően is tapasztalható volt hasonló furcsaság más aurakamera rendszerek esetén is. Végeredményként sikerült az auraképet az első mérési központban hiánytalanul kinyomtatni, ahol külön kérték Tamást, hogy sehol ne kérjen újabb mérést a technika épségének érdekében]